b'\n_START_ARTICLE_\nAlejandro Ulloa\n_START_SECTION_\nBiografia\n_START_PARAGRAPH_\nVa tenir companyia pr\xc3\xb2pia durant molts anys de la qual formaren part actors com Paquita Ferr\xc3\xa0ndiz. Va ser director de doblatge de la Metro-Goldwyn-Mayer a Barcelona durant la d\xc3\xa8cada dels anys 40 del segle XX. Fou la veu de Robert Taylor en una dotzena de pel\xc2\xb7l\xc3\xadcules. Tamb\xc3\xa9 interpret\xc3\xa0 el personatge del Tenorio en multitud d\'ocasions. La seva darrera aparici\xc3\xb3 p\xc3\xbablica va ser el mes de setembre de 2003 al Teatre Fortuny de Reus, amb un recital ofert per ell, amb col\xc2\xb7laboraci\xc3\xb3 de l\'empresari i amic seu Ricard Ard\xc3\xa8vol per haver actuat en aquell teatre 63 vegades. Alejandro Ulloa es troba enterrat al Cementiri de Collserola de Barcelona._NEWLINE_Havia sigut conegut com "El Rey del Teatro"  i el 1999 va ser guardonat amb la Medalla d\'Honor de Barcelona._NEWLINE_El seu fill, Alejandro Ulloa (Alejandro Garc\xc3\xada Alonso, Madrid, 14 de setembre del 1926 - Madrid, 14 de maig del 2002) va ser director de fotografia d\'un gran nombre de pel\xc2\xb7l\xc3\xadcules i de diverses s\xc3\xa8ries de televisi\xc3\xb3.'